CELEX: 62015FN0074
Language: sk
Date: 2015-05-11 00:00:00
Title: Vec F-74/15: Žaloba podaná 11. mája 2015 – ZZ/Komisia

24.8.2015   
            
            
               SK
            
            
               Úradný vestník Európskej únie
            
            
               C 279/55
            
         Žaloba podaná 11. mája 2015 – ZZ/Komisia
   (Vec F-74/15)
   (2015/C 279/71)
   Jazyk konania: taliančina
   
      Účastníci konania
   
   
      Žalobca: ZZ (v zastúpení: M. Velardo, advokát)
   
      Žalovaná: Európska komisia
   
      Predmet a opis sporu
   
   Zrušenie rozhodnutia o priznaní zvýšenia náhrady len o 20 % z jednorazovej sumy za celkovú trvalú invaliditu na základe článku 14 Spoločných pravidiel týkajúcich sa poistenia pre prípad úrazu a choroby z povolania úradníkov Európskych spoločenstiev a náhrada nemajetkovej ujmy, ktorá údajne vznikla žalobcovi, ako aj uloženie povinnosti Komisii zaplatiť úroky z omeškania
   
      Návrhy žalobcu
   
   
               —
            
            
               zrušiť rozhodnutie z 26. júna 2014, ktorým Komisia priznáva 20 % zvýšenie náhrady podľa článku 14 Spoločných pravidiel týkajúcich sa poistenia pre prípad úrazu a choroby z povolania úradníkov Európskych spoločenstiev, v znení uplatniteľnom do 31. decembra 2006, z dôvodu závažných nezrovnalostí v posudku lekárskej komisie z 8. januára 2014, keďže požiadavky žalobcu neboli v tomto posudku úplne prijaté a bolo mu priznaných len 20 % z náhrady podľa článku 14 Spoločných pravidiel z titulu poškodenia kardio-respiračnej funkcie bez zohľadnenia psychických problémov a funkčného narušenia spánku v dôsledku ľavej laterálnej preležaniny,
            
         
               —
            
            
               uložiť Komisii povinnosť zaplatiť sumu odhadnutú pro bono et aequo na 50  000 eur z titulu nemajetkovej ujmy, ktoré bola spôsobená žalobcovi v súvislosti s omeškaním zaplatenia priznanej náhrady,
            
         
               —
            
            
               uložiť Komisii povinnosť zaplatiť úroky z omeškania, ktoré vypočíta sama zo sumy 98  372,51 eura za obdobie od uplynutia šesťmesačnej lehoty po predložení návrhu, ktorý sa týkal zhoršenia zdravotného stavu, do dňa skutočného vyplatenia sumy v sadzbe stanovej Európskou centrálnou bankou pre hlavné finančné operácie a uplatniteľnej v danom období s navýšením o dva percentuálne body,
            
         
               —
            
            
               uložiť Komisii povinnosť zaplatiť úroky z omeškania, ktoré vypočíta sama zo sumy, ktorá bude určená na záver tohto konania, za obdobie od vyhlásenia rozsudku do skutočného zaplatenia v sadzbe stanovej Európskou centrálnou bankou pre hlavné finančné operácie a uplatniteľnej v danom období s navýšením o dva percentuálne body,
            
         
               —
            
            
               v každom prípade zaviazať Komisiu na náhradu trov konania.